url: =Yeffeɣ-d ass n : Ljemɛa, 23 Tubeṛ 2020 00:08 Ɣran-t : 0 n tikkal\nQSENṬINA - Taẓrigt tis 3 n tmesrit n uzadaɣ akked yimuhal inagduden n ugemmuḍ teldi ass n kras (larebɛa) deg temṣukt tadelsant Ahmed Bey n Qsenṭina s uttekki n 77 n teṛmisin tinagdudin akked tusligin n ugzum n uzadaɣ ideg llant 7 n teṛmisin n tesnatwilin timaynutin.\nTamesrit-a, d tagnit n usmal n ufaris adigan, tessegrew-d ddaw n yiwen n uqiḍun ameqqran deg umraḥ yella deg yidis n Tzeqqa n tzikknin Ahmed Bey, tiṛmisin n useḍru n yizadaɣen akked yimuhal inagduden, n trisiti akked teẓwer i d-yettuɣalen, n usɣar, n uṣeggem n tellunin tizegzawin akked useḍru n yifarisen n ushuski akked yisgulaf.\nTaẓrigt "tafeɣnamit", almend n waṭan n unfafad Bu Tesmert Covid-19, d tagnit i yimsemzal idamsanen idiganen akked ad semlen ifarisen-nsen akked tifin n yicriken, i d-yenna Ahmed Henich, amasay n tmesrit.\nTadyant-a ara yeqqimen alamma d ass n 25 tuber, ad tessiweḍ imzikknen ad mlilen akked yimsaɣen-nsen akked unadi ɣef yicriken imuyna, i d-yezzireg yerna yenna-d dakken nessishel-asen aṭas i teṛmisin n tesnatwilin timaynutin i wakken, seg yiwen n yidis ad banent, seg yidis-iḍen d tagnit i yes-s ara kecment ulzuz.\nYeffeɣ-d ass n : Ljemɛa, 23 Tubeṛ 2020 00:08 Taggayt : TIMNAḌIN Ɣran-t : 0 n tikkal Bḍu


timestamp: atn

url: =mmis n tjazidt | tisura n tqobailit\na Ixddm ukrraz di tfrkas Iufa tamllalt n lbaz, Iddm ito Irrato r lgib. Iwdo s aqam Iyr ito i tjazidt, Tzdl fllas yr tmllalin is. Ifrurx lbaz amcdtuh yr ifrax n tjazidt, Inrna idsn Ilmd ako leuaid nsn. di soifa Imxallaf idsn, di tiyli d mmis n tjazidt am viado.\nTruh akkn dunit is, ain Xdmn ijuzado at Ixdm. si sobh ar tamddit ad Ixbbdo di’akal ad Itnadi zrriea, ibaeac, tivkkiuin. jiwas i uswas ma Ierdo ad Iafy lgiran ako ad Sln, ad Ithnunuf kan f lqoae. afuy is am vin n ijuzado : ur Isbead ara, ma adtas lmitra nq snat a-d Irs.\nEddan ‘ussan, assn Imuqol s iynni Ivala jivn ufrux ackkit. as Tinido Iellqo kan di tynav ur a Ismvivil ara afrivn is. lbaz Iqoim kan a Itvhhoim di soifa Ifka uxllaqo i ufrux nni.\nIzzi r jivt tjazidt Inna as :\n– Muqol san d asavn, afrux aii d legb, Icbbh ako iynni. ur Tejjudo ara di tmuqlis.\nTsqoaqoa as tjazidt :\n– a vinnat, vinna d lbaz, macci d mnvala. fihl ma Qournt ‘alln ik qurs. kco d mmis n tjazidt ad Tqomdo d mmis n tjazidt. Srs iman ik Muqol r lqoae am kco am mddn.\nlbaz Isrs iman is, Ibra i’alln… fihl ma Isqodo si ymas Itafyn di iynuan.\nIwito akkn armi d asmi -d Iedda usojjad, Ivalat Irrat r tckkart Iwit. Iuli s adrar Ildi tackkart Isrrh as di ucruf. di tazvara lbaz Iffq it leqol a Iyririb kan, Iuqal ur Iuki d’iman is armi Ivala Icrrqo afrivn… a Itafy.\nziq macci d ajazido i Illa, qas akkn immas d tajazidt.


url: =Tamanigt n tmagit, d tajmilt i Matoub - La Dépêche de Kabylie\nAccueil Tamazight Tamanigt n tmagit, d tajmilt i Matoub\nAxxam n umezgun Kateb yacine\nI lmend n usmekti n tmenɣiwt n unazbay Maɛtub lwennas, aṭas n tejmilin i d as-yuɣalen di yal tiɣmert, ama dagi di tmurt ama di tmura n lberrani acku Maɛtub mačči d menwala. Gar tejmilin-agi, tella-d yiwet n tmezgunt ass-nni n, 26/06/2021, sɣur tiddukkla tadelsant Tirẓa ireẓnen iwumi semman “Tamanigt n tmagit”. Yeḍra-d waya deg uxxam n umezgun Kateb Yacine n Tizi Uzzu.\nMa ɣef uḍris n tmezgunt, tenna-d tin i t-yuran, Lynda Hantour:’’ D yiwen n uḍris i uriɣ d tajmilt i Maɛtub lwennas d wid akk yeɣlin ɣef tmagit, ɣef wid akk i mazal la qeddcen fell-as. Nessenṭeq-d deg-s Tahar Djaout akked Mouloud Mammeri. Nessenṭeq-d deg-s Saɛid amnadi, d tajmilt i Saɛid Cemmax d wid akk mazal la xeddmen ar ass-a. Akken daɣen i d- nessenṭaq deg-s yelli-s Nabila d tajmilt n Nabila Ǧaḥnin. Nerra daɣen tajmilt i Bessaɛud Muḥend Aɛrab, Smaɛil Bellac. Di tmezgunt-a, yella Kossayla ara yeffɣen akked baba-s d jeddi-s ɣer lexla i wakken ad as d-cnun tizlatin n Maɛtub akken ad yelmed tutlayt, ccna akked tmeɣnest ɣef tmagit. Syin akkin, kosayla ad yimɣur, baba-s d jeddi-s ad awḍen leɛfu n Rebbi. Ticki icedha-ten, ad iruḥ ɣer uẓekka n lwennas imi baba-s ur yesɛi ara aẓekka. Syin akkin ad d-yenṭeq uẓekka n lwennas. Di taggara n tmezgunt, ad yili yizen’’.\nTxedmed tamezgunt-a yakan deg 2018 ?\nLynda Hantour: Ih xedmeɣ-tt yakan. Nurar-itt- id sin n yiberdan di Tizi Uzzu, yiwen ubrid deg Bgayet. Tura, ɛawdeɣ-as sɣezfeɣ-as aḍris, rniɣ-d iwudam. Amedya, deg useggas n 2018 ulac adiwenni gar Djaout akked Mammeri, tura rniɣ-t id, akken daɣen i d-rniɣ Saɛid amnadi akked yelli-s Nabila, rniɣ-as yiwet n tezlit tamḥaddit.\nYella kra i tettheggi ama deg umezgun neɣ di tira n ungalen ?\nAql-in sewjadeɣ ad d-yeffeɣ “Tamanigt n tmagit” d aḍris i tddukkliwin tidelsanin i yebɣan ad xeddment tacquft-agi , axaṭer d yiwet n tejmilt i lwennas d wid akk i ixedmen ɣef tmagit. Ihi, ilaq ad asent-uɣal tejmilt di yal amḍiq, syin akkin ad t-id-xedmeɣ d asaru akken ad walin asuffeɣ amek i yettwaxdem , akken daɣen ad jemmleɣ akk tizlatin i nexdem deg tmezgunt-a deg yiwen n uḍebsi, akken kan ad nessifsus leqdic i tddukkliwin, acku axeddim deg umezgun yeḥwaǧ tadrimt, iɣallen akked waṭas n wafud. Ɣef wanect-agi i bɣiɣ ad d-yeffeɣ akka , akken ad sneqseɣ ciṭ ɣef wid yebɣan ad xedmen tamezgunt-a’’. Am awkken nesteqsa Mass SAdoukiI Abdessamed, netta i ixedmen takurigrafit n tmezgunt, a-t-an d acu i d-yenna : “Tamezgunt, temmeslay-d ɣef tmagit tamaziɣt. Iwudam i d-yellan deg-s xeddmen ɣef tmaziɣt ladɣa s yimru. Ilaq ass-a nekni ad nḥader ɣef tmagit-nneɣ, ladɣa tasuta-agi i d-ileḥḥun, ilaq ad asen-nemmeslay, ad asen-neselmed aḍris. Nekk, d tidet ur fehmeɣ ara aṭas taqbaylit, maca fehmeɣ d akken Massa Hantour texṭar akken iwata imeslayen i uḍris i wakken ad wayeḍ yizen-is. Ussa-nni mi nettheggi tamezgunt, tesseḥres aṭas ɣef yimeslayen ara sxedmen, d ayen yelhan, acku s wanect-agi ara teqqim tmeslayt, ara nesseḥbiber fell-as’’.\nG.M. Aṭas n yilmeẓyen i yerran ddehn-nsen, iseggasen-agi ineggura, ɣer tmezgunin, yal mi ara d-tili yiwet, nettaf tazeqqa n Uxxam n umezgun Kateb Yacine, teččur.\nArticle précédentAbrid n Matoub, yessawaḍ !


url: =Tajmilt i WaΣli Bennay - Tamurt\nVous Êtes Ici: Accueil → Tajmilt i WaΣli Bennay\nAkken yebɣu yili umdan, ayen ad d-yeğğ, d ayen ɣef ad t-id bedren wiyad, ayen ɣef yennuɣ, d ayen ɣef ad ḍefren wid d-yernan deffir-s.\nUr nezmir ara ad d-nemmeslay ɣef imeɣnasen iqbayliyen ma ur d nebdir ara Waεli Bennay iqedcen aṭas deg umussu aɣelnaw akked d umussu amaziɣ. Ilul deg taddart n Leğemεa n Sahariğ deg Tizi Wezzu ass n 26 tuber 1917, sawalen-as e Waεli n yisehnunen, yekker-d deg yiwet n twacult d tigellilt, yeğğa taddart-is akken d amazyan akken ad nadi ɣef uxeddim syin yekcem ɣer unnar n asertan di lεemr-is 15 iseggasen.\nWaεli Bennay yella d ameɣnas aɣelnazri. D amekdi n ukabar n uɣref azzayri taceɣlit-is d ameggi n usemlil gar tmurt n Iqbayliyen akked tenmehla n ukabar. Yella gar wid yessuturen i uεeddi ɣer umennuɣ aserdasi. Yeqdec i tuddsu tusligt imi ijemmeε-d idrimen akked d imrigen. Imi Waεli Bennay d amaziɣ aɣelnazri iban-d umgired gar-as akked tenmehla n ukabar, d aya i as-d-yeglan s unekcum-is ɣer lḥebs.\nWaεli Bennay d yiwen gar imezwura i iqedcen aṭas ɣef tmaziɣt deg talit n temhersa tafransist, yessuter ad tili tmurt n iqbayliyen d yiwet, ulac tameqqrant ulac temaẓyant, yennuɣ ɣef lezzayer tazzayrit, s lmendad-is llan-d aṭas n yinjmuεen ɣef uzayer(statut) n tmaziɣt deg lezzayer n uzekka.\nDeg useggas n 1949 tella-d tezɣent n tmaziɣt (crise berberiste), anda ṭṭfen akk imeɣnasen n tmurt n iqbayliyen ɣer lhebs imi i asen-sbuben asnulfu n ukabar n weɣref Aqbayli (PPK), Waεli Bennay yettwaṭṭef γer lḥebs deg usegres n wahran, asmi iteddu ad yezger ɣer Fransa ad iεiwen Σli Yehya Racid i yellan d aεeggal n tfidiralit n Fransa mgal taseqqamut talemmast. Asmi yella Weεli Bennay di lhebs yura yiwet tebrat i yemdukal-is, iεeggalen n ukabar n weɣref azzayri fehmen belli tella yiwet n tuddsa tufirt qqaren-as: “amussu agrawal amaziɣ”. Asmi id-yeffeɣ seg lhebs ikemmel leqdic-is asertan alami yettwanɣa ass 13 furar 1957 di Leğemεa n Sahariğ.


url: =Inekraf n Lḥirak i ttuɣa yellan di Lḥebs n Serwan ssarewlen-ten di ṭṭaksi bac wer ten-ileqqi ḥedd | Le RIFAIN\nInekraf n Lḥirak i ttuɣa yellan di Lḥebs n Serwan ssarewlen-ten di ṭṭaksi bac wer ten-ileqqi ḥedd\nWalli bu am inekraf i dd-yeffɣen zi lḥebs n Ṭanja, i nettaf lqan-ten yewdan ɣer tewwurt n lḥebs, sellmen x-asen umi i dd-ffɣen. Inekraf i dd-yennufeslen zi lḥebs n Selwan di Nnaḍur, ijjen lḥajet nniḍen. Serwlen-ten zi daxxel n lḥebs, awarn-i umi i ten-ggin di ṭṭaksi, nnan-as wer ttbedda ula ɣer yijj, ɛla ḥsab min dd-yusin deg yijjen tzemmemt n B. Lḥemmuti, i yellan d ijjen umeɣnas di tyemmunt n tlelli n inekraf n Arif d Jrada di lḥebs n Serwan.\nLḥemmuti yenna belli manaya wer yelli d amezwar, ttuɣa yettwagg qbel aked inekraf n lḥirak n Jrada qbel. mamek yenna ɛawed belli wer msiwiḍen ca aked lwacun n inekraf i umi ɣa ḍelqen, Mamek temsar yessagg°ad-iten ula mala nruḥ a nelqa inekraf-nneɣ? ittseqsa Lḥemmuti.


url: =Yiwwas, Aydes ira akken ad yessali axxam. Inuda tameṭṭut di tgelda-ines, ur yuff’ ara. Yuγal ig’ akka, yesuffeγ-d akkeṛus-ines, zzuγuṛen 4 igemren, yuli-d γer nnig n tmurt, akken ad inadi γef tmeṭṭut. Yewweḍ γer yiger n Yina, yufa dinna Piṛsifunya, yelli-s n Dzus, agellid n igennawen, d Dimitir, tagennawt n teγrest. Yuffa-tt tettekkes ijeğğigen. Aydes, akken kan tt-yeẓra, immeγ fell-as, irefd-itt.\nAkken kan tt-yerfed, tamurt telli, dγa nettlen. Yiwen ur yeẓri anida rran.\nDimitir, imi tesla, tetteč tasa-s γef yelli-s. Tetti d tameṭṭut, teffeγ akken ad tt-tnadi fell-as. Tnuda akk timura, tetteddu iḍ d wass, ur teğği amkan. Tetteddu testeqsay, ulac. Ulac win iwallan yelli-s. Tnuda 9 wussan d 9 wuḍan, ur tt-tuf' ara. Tuγal tenna-yas : "M ur d-tuγal ara yelli, atan ad sekweγ tamurt, ad sekweγ lexlawi d tliwa. Ad d-yeγli llaẓ d uγurar ḥacama tenger ddunit." -\nHilyus, iṭij, imi s-yesla akken i Dimitir, yekker yenna-yas d akken d Aydes i yesaffaren yelli-s.\nDimitir tṣubb γer Waydes akken a d-tawi yelli-s, maca yugi ad s-tt-id-yerr. Dγa tekker terra taluft γer Dzus, bab n igenwan. Dzus, agellid n igennawen, igerw-d Aydes d Piṛsifunya, akken ad tt-yefru gar-asen. Yenna-yas Waydes i Dzus : "Piṛsifunya tečča 7 yebruyen n ṛṛeman deg wexxam-iw, degmi tura, yefka-yi-tt lqanun, ur tezmir ara ad ttwareb." - Dzus yufa d abrid, maca diγen ma yella tkemmel akkenni, ad tenger ddunit. Dγa ig' akka, yekker ugellid amuqran, igzem-itt gar-asen. Yenna-yasen d akken deg wass-n d asawen, Piṛsifunya ad tettilli 6 wagguren γer Waydes, 6 wagguren γer yemma-s Dimitir.\nDeg wass-nni sakkin, m' ara tilli Piṛsifunya γer yemma-s, ad tafeḍ d tafsut d unebdu, anda tamurt tettuγal d tazegzawt, lexlawi ğuğgen, ifṛax sčewčiwen... Im ara tilli γer Waydes, dγa ad kecmen lexṛif d ccetwa, anda d-yettuγal leḥzen, iγelli-d wagu, yettṣeffir waḍu, iteqqes usemmiḍ, tettru tegnewt...\nIdrugen n Yilyusis : Dimitir, imi tettnadi γef yelli-s, terra iman-is d tameṭṭut, tṛuḥ γer tmurt n Yilyusis. Imi tewweḍ γer tmurt-agi, imuger-tt-id ugellid d wegdud n tmurt-agi. Tečča, teswa, teṭṭes. Teqqim dinna γer-sen acḥal, tuγal asmi tekker ad ttṛuḥ, temla-yasen idrugen n teγrest : amek ara kerzen ? Amek ara megglen ? Amek ara srewten ? Temla-yasen kulci. Deg imiren tuγal tmurt-nni yugar fella-s yirden, wulyu d ubinum. Degmi m'ara d-taweḍ tefsut, ttruḥun Yegrikkiyen γer tmurt n Yilyusis akken ad tgen tameγra i Dimitir, maca ayen ara ḍrun dinna, ttfarren-t. Degmi s-qarren "idrugen n Yiulyusis. Tameγra-agi tettcabi γer tmeγra n tefsut di tmurt n Leqbayel.\nNuṭa : Adrug/Idrugen : Mystère(s). "Ayen idergen i tiṭ iderg i wul"


url: =Tella-d temlilit tussnant ɣef tesnilest n tmaziɣt - La Dépêche de Kabylie\nAccueil Tamazight Tella-d temlilit tussnant ɣef tesnilest n tmaziɣt\nDeg temdint Nante n tmurt n Fransa\nTella-d temlilit tussnant ɣef tesnilest n tmaziɣt\nThegga-d tesdawit n Nante di tmurt n Fransa yiwet n temlilit i yeɛnan tasnilest n tmaziɣt ussan n 07 akked 06 duǧember iɛeddan. Leqdic-a, yettwahegga-d sɣur Yesnidi n tesnilest n Nantes (Laboratoire de linguistique de Nante, CNRS & Université de Nantes) akked tddukkla tadelsant n Yimaziɣen n Nante (A.C.B 44). Deg teseqqamut tussnant ad naf imussnawen n tesdawit n Strasbourg, London, Maroc, Tizi-Ouzou, Batna, Nante…\nMa d ahil n usiher, yella-d akka ass n 6 di duǧember : Yella-d usarag n Massa Amina Mettouchi s yizwel “Pour un devellopement durable de la linguistique berbère : les enjeux de l’oralité”, syin akkin d Mass Fayssal Bouarourou n tesdawit n Strasbourg, Said Bouzidi tasdawit n la Sorbonne nouvelle, Béatrice Vaxelaire akked Rudolph Sock n tesdawit n Strasbourg “Compare to reconstruct : the case of brfoken plural in kabyle”. Ma yella tameddit n wass : yella usarag s uzwel “L’ordre des mots en berbère zénaga : Règles morpho-syntaxique , contraintes de la communication et choix énonciatifs» sɣur Catherine Thane-Cheikh , syin akkin d Vermondo Brugnatelli : «Nouvelles données sur une innovation phonétique du touareg»… atg.\nGar wid i d-iheggan timliliyin-agi, yella Mass Bedar Amaziɣ (D aselmad di tesdawit n Nante), nesteqsa-t a-t-an d acu i d-yenna : «Nwala iseggasen-a ineggura, xuṣṣent temliliyin ɣef tesnilest n tmaziɣt di tmura n Luṛup, dɣa neqsed ad d-nessewjed yiwet anda ara nesssemlil widak yakk i iqeddcen ɣef tutlayin timaziɣin. Tella temlilit-a d tagnit i d-ijemɛen azal n 25 d amnadi, deg-s, seknen-d leqdicat-nsen, yerna slan i leqdicat n wiyaḍ. Mačči kan anagar widak i iqeddcen ɣef tutlayin timaziɣin i iḥeḍren, meɛna “ldint tewwura” i widak yakk i yebɣan ad slen yerna ad ẓṛen anda i ddant temsal n tutlayin timaziɣin”.